X'ħasibna dan Żammit Dimech, idjoti? Ħaseb li ma nafux li Richard Cachia Caruana għandu suite fil-Westin li jużaha kull meta jiġi Malta biex jilqa' lil DCG, lil Andrew Borġ Cardona, Loo Bondi, Dun Joe Borġ u dawk kollha li jduru miegħu u jagħmlu dak li jgħidu, biex jagħtihom struzzjonijiet lil min se jkissru u jeqirdu bil-pinna velenuża tagħhom? Isimgħu minnha u ara jfettlilkom tħallu lil RCC jingannakhom b'dik il-ħarsa ta' ġentlom u dħulija li għandu għax dik maskra li taħbi shark b'ħalq snien li lesti jqattgħu lil min jazzarda jxellifha miegħu u ma l-imperu tiegħu fi ħdan il-PN. Mhux ta' b'xejn li JPO ma jistax għalih għax ħadd m'għandu dubju li l-attakki kontrieh minn DCG u Bondi saru fuq l-ordni ta' RCC, bħalma kienu saru l-attakki fuq John Dalli bl-għajnuna ta' Where's Everybody! RCC hu ndividwu li joqgħod jgħid kemm ħadem għal Malta qisu xi eroj patrijott meta lanqas biss jaf jgħid kelma bil-Malti u għalhekk jingwalaha ħafna ma' DCG għax dik oħra li tgħawweġ ħalqha bl-Ingliż biss taf. Kull ma' jagħmel RCC jagħmlu biex isaħħaħ postu fil-PN, u l-Partit u Brusel jiġu t-tieni . Jekk xi ħadd jażżarda jagħmillu ntopp jgħaddi minn fuq bħar-romblu permezz tas-saħħa tremenda li tawh Fenech Adami u Gonzipn. Fil-fatt, innotaw li din l-ewwel darba li RCC se jidher quddiem il-parlament u kellu jkun Partit Laburista li jirnexxielu jagħmel hekk. Jekk Nazzjonalisti stess mhuma xejn għal RCC, aħseb u ara x'jaħseb fuq il-Laburisti li għalih huma r-razza nferjuri, u kemm hu kif ukoll DCG isejħulhom "the Great Unwashed" – il-Massa l-Maħmuġa li bl-injoranza li għandhom ma ħaqqhomx imexxu gvern. Dan biss f'idejn il-bravi kollha Nazzjonalisti li bagħtnihom jistudjaw barra, ġabu l-kwalifiċi u issa jmexxu l-Awtoritajiet qishom dittaturi jew jieħdu l-Konsulenzi mħallsin b'egħxieren t'eluf ta' ewros minn flus il-poplu li ħallihom ħa jkomplu jitgħakksu bil-kontijiet esaġerati tad-dawl, ilma, gass, petrol u l-ħajja ġenerali! Il-ħbieb u x-xibka tal-Ħażen li għandu RCC x'jimpurtahom jekk togħla xi ħaġa. Min għandu pagi u perkeċċi ta' eluf kbar ta' ewros lanqas biss iħossha. Dawn in-nies iħallsilhom kollox il-gvern: il-karozza, il-petrol, il-mobajl u l-internet. U aħna tal-Mazzun ma nafux għalfejn Żammit Dimech għamel għaġeb daqshekk għax tal-Maltastar qalu li fil-5 ta' filgħaxija tal-bieraħ kien qed jitkellem ma' RCC. M'għandux dritt jagħmel hekk? Żammit Dimech faċilment seta' jammetti li ltaqa' ma' RCC b' kumbinazzjoni u ħadd ma kien imerieħ, iżda minflok kważi spiċċa li jrid ikun jaf min kienu l-ġurnalisti li rawh u jagħmel speċi ta' ksur ta' privileġġ. X'irid dan Żammit Dimech ixekkel il-jedd tal-ġurnalisti li jagħmel ġurnaliżmu nvestigattiv? Jew forsi kellu xi ħaġa x'jaħbi għalhekk ħadha daqshekk bi kbira li qabduh jiltaqa' ma' RCC? Jew forsi ried ibiddel il-parlament f'ċirku tal-kummiedja aktar milli hu billi jaqla' l-inkwiet ħalli l-partit tiegħu jkollu xi ħaġa fuq xhiex jikkritika lill-Partit Laburista? Hi x'inhi r-raġuni, fl-aħħar mill-aħħar Żammit Dimech ħareġ ta' kummiedjant prim.
Żammit Dimech – Kummiedjant Prim